Huitbergi paekühm

Huitbergi paekühm (ka Hoitbergi bioherm, Hoitbergi korallriff) on riftilubjakivist  paljand Läänemaal Vormsi saarel Suuremõisa külas.

Geoloogiliselt on see üle 400 miljoni aasta vanune korallriff, mille mandrijää on siledaks lihvinud. Paljandunud pindadel võib näha muu hulgas kivistunud koralle, stromatopoore, trilobiite, brahhiopoode ja sammalloomi.

Küngas on põhja-lõunasuunaline ja selle pikkus on umbes 70 m, laius 20 m ja kõrgus 2,5 m. Küngast katab õhuke pinnakate, mille all on arvukalt Pirgu lademe biohermse lubjakivi paljandeid. 1986. aastal tehtud puurimiste käigus tehti puursüdamiku alusel kindlaks, et biohermi paksus on umbes 11 m. Biohermikeha peakomponent on korallosis. (vaadatud 20.04.2013)

Paekühmu juurde viib Huitbergi matkarada (1,5–2 km)."Huitbergi matkarada (1,5–2 km)". RMK koduleht (vaadatud 23.12.2011)

 Viited 

 Välislingid 
 Hoitbergi bioherm Eesti geokogude infosüsteemis

Kategooria:Vormsi vald
Kategooria:Eesti paljandid